Línumenn Landsnets horfðu á snjóflóð falla Vopnafjarðarlínu á sunnundag og voru heppnir að lenda ekki í flóðinu sjálfir. Enn er hætta á snjóflóðum og ekki hægt að komast til viðgerða nema með þyrlu í fyrsta lagi á morgun.
Ekki verður hægt að komast til viðgerða á Vopnafjarðarlínu í dag. Vegna snjóflóðahættu er eina færa leiðin með þyrlu. Línumenn voru heppnir að lenda ekki í snjóflóði sem féll á línuna þegar þeir ætluðu að gera við á sunnudag.
Á aðfaranótt sunnudags þá fór Vopnafjarðarlína eitt út. Það kom upp bilun á línunni. Okkar menn þeir fóru á svæðið á sunnudaginn og þá kom í ljós slitin festing. Það voru mjög erfiðar aðstæður á svæðinu og erfitt að fara þarna um. Þeir hörðu farið þarna upp á sleðum til að komast að viðgerðarstaðnum og það sam sagt fellur flóð við hliðina á þeim. Þannig að þeir voru ekki í flóðinu sjálfu. Menn voru þarna í hættu þannig að það var ekki hægt að fara í viðgerð þarna á sunnudeginum og Vopnafjörður var áfram keyrður á varaafli.
Þar sem enn er snjóflóðahætta er ekki þorandi að senda línumenn á snjósleðum eða snjóbílum upp á Hellisheiði. Landsnet átti fund með Landhelgisgæslunni í morgun um möguleika á að ferja línumenn upp með þyrlu.
Viðgerðin tekur svona fjóra klukkutíma þannig að það skiptir máli að það sé gluggi þar sem hægt er að fljúga bæði upp á heiði og af heiðinni. Eins og staðan er í dag þá lítur ekki út fyrir að það verði hægt að fljúga. Þannig að við erum að skoða aðrar leiðir. En númer eitt tvö og þrjú er að það fer enginn inn á svæðið á meðan hættan er til staðar.
Varaaflið dugar ekki til að knýja uppsjávarbræðslu Brims á Vopnafirði en fyrsta loðnan er væntanleg þangað eftir hádegi. Ekki þarf þó að ræsa olíukatla í bræðslunni því svo vill til að loðnan er orðin hrognafull og verður því ekki brædd heldur heilfryst á japansmarkað. Steinunn segir að Landsnet undirbúi að leggja jarðstreng í stað vandræðakaflans á Vopnafjarðarlínu.
Og það er gert bæði til að tryggja afhendingaröryggi á svæðinu og ekki síst að styggja öryggi okkar fólks. Þetta er sem sagt í undirbúningi núna. Og við stefnum á að þessu ljúki ef allt gengur 2022.
Línumenn Landsnets horfðu á snjóflóð falla Vopnafjarðarlínu á sunnundag og voru heppnir að lenda ekki í flóðinu sjálfir. Enn er hætta á snjóflóðum og ekki hægt að komast til viðgerða nema með þyrlu í fyrsta lagi á morgun. 